Diari Oficial de la Generalitat Valenciana


Sumari del DOGV 9324, del 25-04-2022 (2022/3451)

RESOLUCIÓ de 20 d'abril de 2022, del director de l'Agència Valenciana de Foment i Garantia Agrària, per la qual s'amplia el termini de presentació de la sol·licitud única per a l'any 2022.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9324

Data del DOGV
:   25-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3451


Data del document
:   20-04-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 20 d'abril de 2022, del director de l'Agència Valenciana de Foment i Garantia Agrària, per la qual s'amplia el termini de presentació de la sol·licitud única per a l'any 2022. [2022/3451]  
Mitjançant l'article 95, apartat segon del Reial decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural, s'estableix que quan siga estrictament necessari per a garantir el compliment de la normativa europea, les comunitats autònomes, sempre comunicació prèvia al Fons Espanyol de Garantia Agrària i dins del màxim permés pels reglaments de la Unió Europea, podran ampliar el termini de presentació de la sol·licitud única en el seu àmbit territorial d'actuació, de manera ben motivada.  
  
D'altra banda, l'Ordre 5/2015, de 27 de febrer, de la Conselleria de Presidència, Agricultura, Pesca, Alimentació i Aigua per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural (DOGV 7478, 04.03.2015), disposa en l'article 6 que el termini de presentació de la sol·licitud única serà l'establit en la corresponent resolució de convocatòria.  
En conseqüència, la Resolució de 26 de gener de 2022, del director de l'Agència Valenciana de Foment i Garantia Agrària, mitjançant la qual s'estableix la convocatòria per a la concessió i la sol·licitud del pagament anual de les ajudes incloses en la Sol·licitud Única dins del marc de la Política Agrícola Comuna per a l'any 2022 en l'apartat quart, punt segon, assenyala que el termini de presentació de la sol·licitud única s'iniciarà el dia 1 de febrer i finalitzarà el dia 30 d'abril. No obstant això, el termini anterior podrà ser modificat mitjançant Resolució del director de l'Agència Valenciana de Foment i Garantia Agrària, quan siga estrictament necessari per a garantir el compliment de la normativa europea i dins dels terminis màxims establits per aquesta.  
  
Vist que existeixen raons tècniques a la Comunitat Valenciana, com la previsió d'ajudes extraordinàries en el marc l'excepcionalitat generada per la invasió d'Ucraïna així com la necessitat de disposar d'una base de dades sobre explotacions agràries, usos i cultius el més completa i depurada possible que servisca de referència en la implementació dels instruments vinculats al Pla Estratègic Nacional de la PAC (PEPAC) a partir de l'any 2023, es requereix un temps extra per a la correcta presentació de les sol·licituds,  
En virtut de tot això, resolc:  
  
Primer  
Modificació del termini fixat en l'apartat quart, punt segon de la Resolució de 26 de gener de 2022, del director de l'Agència Valenciana de Foment i Garantia Agrària, mitjançant la qual s'estableix la convocatòria per a la concessió i sol·licitud del pagament anual de les ajudes incloses en la Sol·licitud Única dins del marc de la Política Agrícola Comuna per a l'any 2022.  
L'any 2022, el termini de presentació de la sol·licitud única fixat en l'article apartat quart, punt segon de la Resolució de 26 de gener de 2022, del director de l'Agència Valenciana de Foment i Garantia Agrària, mitjançant la qual s'estableix la convocatòria per a la concessió i sol·licitud del pagament anual de les ajudes incloses en la Sol·licitud Única dins del marc de la Política Agrícola Comuna per a l'any 2022, finalitzarà el dia 13 de maig de 2022, inclusivament.  
  
Segon. Règim de recursos  
La present resolució exhaureix la via administrativa i contra aquesta pot interposar-se potestativament un recurs de reposició davant el mateix òrgan que el va dictar en el termini un mes, comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o impugnar-se directament davant els jutjats contenciosos administratius en el termini de dos mesos, a comptar des de l'endemà de la publicació, d'acord amb el que es disposa en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que es faça servir qualsevol altra via que es considere oportuna.  
  
València, 20 d'abril de 2022.- El director de l'Agència Valenciana de Foment i Garantia Agrària: Rogelio Llanes Ribas.